Kalle Kurg
Elämä ja ura

Syntynyt Tartossa, vietti Kalle Kurg varhaislapsuutensa sukulaisten läheisyydessä Ahjan kunnassa, missä perhe kohtasi vainoja vuonna 1944. Tämän vuoksi hänen vanhempansa joutuivat piilottamaan itsensä ja poikansa; kiinniotetut lähisukulaiset lähetettiin keskitysleiriin ja pakkosiirtolaisuuteen Siperiaan, koti tuhoutui ja perhe joutui muuttamaan Pärnuun.  Kalle Kurg opiskeli vuosina 1961–1966 Tarton yliopistossa viron kieltä ja kirjallisuutta, työskenteli vuosina 1967–1969 tieteellisen aikakauslehti Eesti Loodusin taiteellisena toimittajana, 1969–1971 Viron televisiossa kirjallisuus- ja taideohjelmien toimittajana ja vuodesta 1971 alkaen kirjallisuuslehti Loomingin toimituksessa osastonjohtajana, vuodesta 1975 alkaen varapäätoimittajana. Viron Kirjailijaliiton johtokunta valitsi Kalle Kurgin vuonna 1976 Loomingin päätoimittajaksi, ja hän toimi ammatissa vuoden 1988 alkuun.
Kulttuurilehden johtaja. Kalle Kurg oli tiukan sensuurin oloissa lehden aktiivinen suunnittelija sekä johtaja, joka antoi lehdelle ”omat kasvonsa”.. Hänen aikanaan lehden näköpiiri avartui länsimaailman sekä tieteellisen tutkinnan suuntaan. Kirjallisuustutkijan Maie Kaldan mukaan Kurg toi Loomingiin avaruutta, julkaisten esseitä ja katsauksia, jotka käsittelivät uutta ulkomaista kirjallisuutta sekä avasivat tieteen uusia näkökulmia.
Kommunistipuolueen valvontaa sekä sensuuria uhmaten Kurg ajoi Friedebert Tuglasin kehittämää linjaa, jossa yhdistyivät esteettinen laatuvaatimus sekä demokraattisuuden periaate, jonka mukaisesti kirjailijoita tuli julkaista ”seinästä seinään”, välttäen nurkkakunta-kirjallisuuspolitiikkaa, ja se takasi Loomingille hyvään maineen. Loomingissa julkaistuissa kaunokirjallisissa sekä muissa teoksissa löytyi usein kansallismielistä sekä yhteiskuntakriittistä vihjailua. Vuonna 1981 Loomingissa ilmestyi runo, jonka rivien ensimmäisistä kirjaimista muodostui sana ”sinimustavalkoinen”, ja päätoimittaja Kurg sai rangaistuksen kirjailijaliitossa sekä paikallisen puolueen johtokunnan korkeimmalta taholta.
Poliittisen puristuksen oloissa, kun Looming-lehden merkkipäiviä puolueen kiellon takia ei suuremmalti vietetty, Kurg käytti poliittisena keinona kansainvälisen huomion tavoittelua. Hän pyysi suomalaisia kulttuurihenkilöitä osallistumaan lehden 60-vuotispäivän ohjelmaan, ja niin merkkipäivää vietettiin ensimmäistä kertaa neuvostoaikana julkisesti. Merkkipäivän yhteydessä Kurg saavutti myös aikaisemmin kielletyn Loomingin bibliografian julkaisemisen.
Perestroikan aikanakin paikallinen sensuuri ei hellittänyt otettaan. ja pitkäaikainen ristiriita paikallisen kommunistipuolueen johtokunnan kanssa kärjistyi äärimmilleen. Keväällä 1987 NKP aloitti Moskovasta lähtevän kampanjan Baltian ”nationalisteja sekä separatisteja” vastaan ja paikalliset puoluejohtajat Karl Vaino sekä Rein Ristlaan eivät pitkään antaneet lupaa kansallisia kysymyksiä ja repressioita käsitteleville teoksille, joita Looming julkaisi ja halusi julkaista. Mati Unt kirjoitti vuoden 1987 viidennessä Loomingin numerossa, että kansallisuuskysymystä ylhäällä pelätään. Karl Vainon käskystä pysäytettiin kesällä 1987 painokone, jolla painettiin romaania, joka kertoi virolaisten kyydityksestä Siperiaan. Viron Kirjailijaliiton johtokunta, joka osittain toimi kirjailijakunnan itsenäisyyttä tavoittelevan linjan mukaisesti, mutta liiton puolueenjäsenistä koottun korkeimman johdon tasolla myös tiukassa yhteistyössä NKPn paikallisen keskuskomitean kanssa, tiedotti äänenkannattajansa uuden perussäännöksen voimallepanosta. Se toi mukaan kysymyksen päätoimittajan vaaleista. Pitkään keskuskomitean paineen alla ollut Kurg kritisoi kulttuurielämän puolueellista johtamistapaa sekä epäeettisyyttä ja otti syyskuussa 1987 Viron Kirjailijaliiton kokouksessa virkaeron. NKPn paikallinen johtokunta, jolla oli tämmöisissä asioissa lopullinen sana, omalta osaltaan poisti Kurgin päätoimittajan paikalta, mikä merkitsi, että näin piti toimia myös kustantamo, jonka avustuksella lehteä julkaistiin. Vuoden 1987 lopulla NKPn äänenkannataja Pravdassa julkaistiin artikkeli, tiedottaen lukijaa, että virolaiset kulttuurilehdet Vikerkaar sekä Looming ovat pitäneet ”neuvostovastaista bakkanaalia”.
Kustantaja. Itsenäisyyden palauttamisen jälkeen Kurg perusti vuonna 1992 ensimmäisen uuden ajan kulttuuri-aikakauslehden nimeltään Sina ja Mina ja toimi sen päätoimittajana. Välillä johtavissa ammateissa lehtialalla, televisiossa sekä taiteellisen suunnittelun alalla, Kurg työskenteli 1990-luvun toisella puoliskolla kustantamo Ilon johtajana sekä kustantamo Kunstin kirjallisena johtajana. Vuonna 2000 hän jäi vapaaksi kirjailijaksi sekä kääntäjäksi.
Demokratisoinnin kehittäjä. Kalle Kurg on vuonna 2005 syntynyt kansalaisyhdistyksen Viron Demokratian Uudistaminen (Eesti Demokraatia Uuendamine, E-D-U) alullepanijoita. Yhdistyksen tavoitteena on tukea kansalaisaloitteellisuutta, niin että kansalaisten mahdollisuudet vaikuttaa poliitikkojen tekemisiin ja luottamus poliitikoja kohtaan lisääntyisivät.
Heimosuhteiden edistäjä. Kurg osallistui järjestäjänä sekä johtajana vuosina 1982, 1983 sekä 1984 Helsingissä, Tampereella ja Tallinnassa Friedebert Tuglas -seuran aloittaman suomalais–virolaisen runoiltasarjan järjestelyissä sekä radio-ja televisio-ohjelmissa. 1980-luvun lopulla, 1990-luvun alkupuoliskolla Kurg toimi Viron edustajana Yleisradion kulttuurilähetyksissä.
Kääntäjä. Kurg on kääntänyt muun muassa suomalaista kauno- sekä tietokirjallisuutta: Lassi Nummea, Daniel Katzia, Pekka Himasta, Eero Paloheimoa ym. Hän on myös kirjoittanut esseitä suomalaisista kirjailijoista, esimerkiksi Antti Tuurista. Vuodesta 1972 Kalle Kurg on luennoissaan esitellyt Suomessa uutta virolaista kirjallisuutta, Viron kansallisen kehityksen peruskysymyksiä ja yhteiskunnallisen kehityksen peruslinjoja, kulttuuritrendejä sekä omaa tuotantoa, joka mm. on osittain kirjoitettu suomeksi. Hän on Virossa myös esitellyt suomalaisille kulttuuripaikkoja sekä kulttuurivaikuttajia.